als_Latn dik_Latn sag_Latn
Ka filluar të ambientohet në qytetin Achorage, më i madhi në Alaska të SHBA-ve, por më e rëndësishme është se ka nisur t’i përshtatet edhe stërvitjeve në boksin profesionist.
Njëri ndër boksierët më të mirë shqiptar deri dje në boksin amator dhe njëri ndër më të të suksesshëm jo vetëm në Maqedoni, Fatlum Zhuta do të debuton në boksin profesionist me 20 dhjetor të këtij viti, në kategorinë e mesme (72,5kg), por ende nuk dihet kundërshtari dhe vendi se ku do të zhvillohet meçi debutues. Sidoqoftë boksieri strugan me padurim po pret “luftën” e tij të parë.“Natyrisht se me gjithë qejf pres duelin e parë timin që do të shënoj një fillim të ri në karrierën time profesiniste.
E vërtetë është se do të debutoj me 20 dhjetor të këtij viti, por ende nuk di se kush do të jetë rivali im. Kam mësuar se është amerikan dhe kaq dhe ndoshta meci do të organizohet këtu në Alaskë. Më vonë me siguri do të dijë hollësi të tjera më të sakta rreth ndeshjes time të parë”, deklaroi për “Lajm”, Fatlum Zhuta. “Përgatitjet po i zhvillojë nën përkujdesjen e trajnerit tim Daaniel Choi nga Korea, i cili ka qenë kampion i Azisë dhe i dyti në versionin WBC në kohën e tij. Një kohë ka stërvitë kampionët si Hernandez dhe Shejn Moslein”, tregon Zhuta. Ky i fundit nuk harroi të falënderoj trajnerin e klubit Sindi, Fisnik Hani, Resmi Zhutën, Faton Salihu, nënkryetar i FBM-së për përkrahjen gjatë karrierës së tij amatore si dhe sponsorin “sicilys pizza”. Sukseset e tij në boksin amator kanë qenë fenomenale, pasi ka fituar medalje nga evenimente të rëndësishme evropiane dhe botorëore. Ai ka trimufuar në Lojërat e Mesdheut në Mersin të Turqisë, ku fitoi medaljen e brozntë, po një medalje të tillë e rrëmbeu edhe në turneun e madh ndërkombëtar në botë “Ahmet Komerc” po në Turqi, pastaj dy Gonge të Artë në Maqedoni në vitin 2011dhe 2012. Gjithashtu ka të fituar nëpër shumë turne të njohur si: “Adem Jashari”, turneu i pavarësisë “Nato Thank You” (të dyja në Prishtinë), “Hakija Turajlic” në BeH, “Stranzata” në Bullgari, në Beograd Winer, Vllaznia dhe shumë të tjerë. Ndërsa, në Maqedoni ka thyer një rekord duke u bërë kampion i nëntëfishtë i Maqedonsë, tre herë i shpallur sportist i vitit dhe katër herë sportist i qytetit të lindjes-Strugë.
You must be logged in to post a comment Login
als_Latn als_Latn als_Latn eng_Latn